Title: Barnehage

Personer

Barnehagebarn

Barn som går i barnehagen kalles barnehagebarn. I Norge begynner noen barn når de er åtte eller ni måneder gamle, mens andre begynner litt senere. Barna slutter i barnehagen når de skal begynne på skolen. Da er barna vanligvis fem eller seks år gamle.

Barnehageansatte

Vi kaller de som jobber i barnehagen for barnehageansatte. Det finnes mange ulike yrkestitler som jobber i barnehagen, men alle er ansatte i barnehagen.

I barnehagen

Grovgarderobe

Grovgarderoben er der det mest møkkete tøyet skal henge. Her står gummistøvler, vinterstøvler, regndresser, parkdresser og vinterdresser.

Fingarderobe

I fingarderoben har barna skiftetøy, varme gensere, ulltøy og fleecetøy. Her kan de også henge tynne ytterjakker og sommersko. Mange barn har også innesko som de bytter til når de kommer til barnehagen.

Barna må ha mye klær i barnehagen. Derfor er garderoben veldig viktig. Mange barnehager har en grovgarderobe og en fingarderobe.

Ansatte i barnehagen

De ansatte i en barnehage kan ha mange ulike yrkestitler:

- Assistenter har ingen utdannelse for å jobbe i barnehage.
- Barne- og ungdomsarbeider har fagbrev fra videregående eller videreutdanning på fagskole.
- Barnehagelærer har en treåring bachelor fra høyskole eller universitet.
- Pedagogisk leder er en barnehagelærer med pedagogisk ansvar.
- Barnehagestyrer er utdannet barnehagelærer, men har nå pedagogisk og personalansvar i barnehagen. Noen styrere har ekstra utdanning innen ledelse.

Barnehageplass

Alle barn over ett år har rett til barnehageplass. Foreldrene må søke kommunen om barnehageplass til barna sine. Barnehageopptaket har faste frister. De fleste søker plass i hovedopptaket som har frist 1. mars. Kommunene kan ha flere frister. Dette varierer fra kommune til kommune.